CELEX: 62005TN0329
Language: et
Date: 2005-08-26 00:00:00
Title: Kohtuasi T-329/05: 26. augustil 2005. aastal esitatud hagi — Movimondo ONLUS v. Euroopa Ühenduste Komisjon

15.10.2005   
            
            
               ET
            
            
               Euroopa Liidu Teataja
            
            
               C 257/18
            
         26. augustil 2005. aastal esitatud hagi — Movimondo ONLUS v. Euroopa Ühenduste Komisjon
   (Kohtuasi T-329/05)
   (2005/C 257/33)
   Kohtumenetluse keel: itaalia
   Pooled
   
      Hageja: Movimondo ONLUS (Rooma (Itaalia) [Esindajad: advokaadid Paolo Vitali, Giulia Verusio, Gian Michele Roberti ja Alessandra Franchi]
   
      Kostja: Euroopa Ühenduste Komisjon
   Hageja nõuded
   Esimese võimalusena:
   
               —
            
            
               tuvastada, et Euroopa komisjon (ECHO talitus) ei täitnud oma lepingulisi kohustusi, mis tulenevad Grant Agreement'ist (toetuste kokkulepe), mis sõlmiti koostööalase raamkokkuleppe (Framework Partnership Agreement) nr 3-134 raames, ja seetõttu
            
         
               —
            
            
               mõista komisjonilt Movimondo kasuks välja järgmised summad:
               
                           —
                        
                        
                           36 500,51 eurot seoses projektiga MAGUINDANAO: ECHO/PHL/210/2003/02003, millele lisanduvad viivisintressid alates 25. septembrist 2004;
                        
                     
                           —
                        
                        
                           150 000 eurot seoses projektiga ECHO 9 PALESTINA: ECHO/TPS/210/2003/08018, millele lisanduvad viivisintressid alates 16. septembrist 2004;
                        
                     
                           —
                        
                        
                           52 500 eurot seoses projektiga DIPECHO INDIA: ECHO/TPS/210/2003/03005, millele lisanduvad viivisintressid alates 24. märtsist 2005;
                        
                     
                           —
                        
                        
                           50 865,96 eurot seoses projektiga ECHO LIBANO: ECHO/TPS/210/2003/08020, millele lisanduvad viivisintressid alates 15. augustist 2005;
                        
                     
                           —
                        
                        
                           119 485,70 eurot seoses projektiga ECHO BAJO YUNA: ECHO/CR/BUD/2004/01006, millele lisanduvad viivisintressid alates 12. juunist 2005;
                        
                     
                           —
                        
                        
                           28 500 eurot, mis tuleb maksta projekti ECHO RUNDU II: ECHO/AGO/BUD/2004/01018 alusel, millele lisanduvad viivisintressid alates 13. juulist 2005;
                        
                     
                           —
                        
                        
                           70 085 eurot seoses projektiga ECHO SAMANA': ECHO/DOM/BUD/2004/01001, millele lisanduvad viivisintressid alates 16. maist 2005;
                        
                     
         
               —
            
            
               mõista kohtukulud välja komisjonilt.
            
         Teise võimalusena:
   
               —
            
            
               tühistada humanitaarabiameti ECHO 3 peadirektori Antonio Cavaco 17. juuni 2005. aasta kirjas (nr D 6613), mille esemeks oli “peatada Movimondole väljamaksmata summade tasumine” (“injunction to pay outstanding payments due to Movimondo”), sisalduv otsus peatada maksetähtajad ja seetõttu kohustada Euroopa komisjoni maksma Movimondole eespool mainitud summad;
            
         
               —
            
            
               mõista kohtukulud välja komisjonilt.
            
         Õiguslikud alused ja peamised argumendid
   Käesoleva hagiavaldusega palub hagejaks olev ühing — valitsusväline organisatsioon rahvusvahelise koostöö ja solidaarsuse valdkonnas — esimese võimalusena EÜ artikli 238 alusel Euroopa komisjonilt välja mõista summad, mida viimane on kohustatud maksma lepinguliste kohustuste alusel, mis tulenevad mitmest koostööalase raamkokkuleppe (Framework Partnership Agreement) nr 3-134 raames sõlmitud toetuste kokkuleppest (Grant Agreement), mis kehtivad alates 1. detsembrist 2003 ja mille esemeks on lõpuleviidud ja korras raamatupidamisega kiireloomuliste humanitaarsekkumiste rahastamine Euroopa komisjoni poolt.
   Teise võimalusena palub hageja lisaks EÜ artikli 230 neljanda lõigu alusel tühistada humanitaarabiameti ECHO 3 peadirektori Antonio Cavaco 17. juuni 2005. aasta kirjas (nr D 6613), mille esemeks oli “peatada Movimondole väljamaksmata summade tasumine” (“injunction to pay outstanding payments due to Movimondo”), sisalduv otsus peatada maksetähtajad ja humanitaarabiameti ECHO 3 peadirektori Antonio Cavaco 27. juuli 2005. aasta otsus (nr D 8136).
   17. juuni 2005. aasta kirjas sisalduva maksetähtaegade peatamise otsuse tühistamistaotlus tugineb kolmele õiguslikule alusele.
   Esiteks väidab ta, et ECHO talitused panid käsitletavat maksetähtaegade peatamise otsust tehes toime võimu kuritarvitamise, võttes vaidlustatud otsuse õiguslikuks aluseks määruse nr 2342/2002 (1) artikli 106 lõike 4 väljaspool nimetatud sättes ette nähtud konkreetseid olukordi ja eesmärke. Teiseks viitab ta põhjenduste puudumisele vaidlustatud otsustes, mis rikub EÜ artiklit 253 ning määruse nr 2342/2002 artikli 106 lõiget 4, ja kolmandaks viitab ta nimetatud määruse artikli 106 lõike 4 menetlusliku külje rikkumisele, kuna ECHO talitused ei teavitanud Movimondot otse peatamiskorraldusest.
   Hageja esitab 27. juuli 2005. aasta otsuse tühistamistaotluse toetuseks neli õiguslikku alust.
   Esiteks viitab ta põhjenduse puudumisele vaidlustatud otsuses, teiseks viitab ta süütuse presumptsiooni üldpõhimõtte ning kaitseõiguste rikkumisele, kuna ECHO talitused ei teavitanud teda tema suhtes kavatsetavatest algatustest ega andnud talle ka võimalust olla selles osas ära kuulatud. Kolmandaks viitab ta määruse nr 2342/2002 artikli 106 lõike 4 rikkumisele ja märgib ühtlasi, et ECHO talitused on võimu kuritarvitanud. Viimaseks viitab hageja õiguspärase ootuse kaitse põhimõtte rikkumisele.
   
      (1)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, 31.12.2002, lk 1).